ANEXA nr. 20

Procedura de acordare a facilităţilor la plata impozitului pentru clădirea folosită ca domiciliu, terenul aferent şi un singur autoturism  cu capacitate cilindrică mai mică de 2.000 cmc, la alegere, aflate în proprietatea/coproprietatea persoanelor cu handicap grav sau accentuat , respectiv a reprezentanţilor legali pe perioada în care au în îngrijire, supraveghere și întreținere,  persoane  cu handicap grav sau accentuat


Art. 1
	Persoanele cu handicap grav sau accentuat , respectiv reprezentanţii legali pe perioada în care au în îngrijire, supraveghere și întreținere,  persoane  cu handicap grav sau accentuat,  care au în proprietate/coproprietate clădiri folosite ca domiciliu, terenul aferent acestora și un singur mijloc de transport cu capacitate cilindrică mai mică de 2.000 cmc, la alegere,  beneficiază de reducere la plata impozitului pe clădiri, teren și auto, astfel:
·  impozitul se reduce cu 50% în cazul persoanelor cu handicap grav, respectiv  a reprezentanţilor legali pe perioada în care au în îngrijire, supraveghere și întreținere,  persoane  cu handicap grav;
·  impozitul se reduce cu 25% în cazul persoanelor cu handicap accentuat, respectiv  a reprezentanţilor legali pe perioada în care au în îngrijire, supraveghere și întreținere,  persoane  cu handicap accentuat.

Art. 2
Pentru a beneficia de reducere la plata impozitului pe clădiri, teren și un singur mijloc de transport trebuie îndeplinite următoarele condiţii:
· clădirea şi terenul să se afle în proprietate/coproprietatea solicitantului sau a reprezentantului legal și să fie folosite ca domiciliu;
· un singur mijloc de transport cu capacitate cilindrică mai mică de 2.000 cmc, să se afle în proprietatea sau coproprietatea persoanelor cu handicap grav sau accentuat, aflate în proprietatea sau coproprietatea  reprezentanților legali pe perioada în care au în îngrijire, supraveghere și întreținere,  persoane  cu handicap grav sau accentuat;
· sa se încadreze în categoria persoanelor cu handicap grav sau accentuat , respectiv ai reprezentanților legali pe perioada în care au în îngrijire, supraveghere și întreținere,  persoane  cu handicap grav sau accentuat;



Art. 3
 (1) Reducerea la plata impozitului pe clădiri, teren și auto se acordă pe bază de cerere depusă la organul fiscal, însoţită de următoarele documente certificate de conformitate cu originalul:
 - copii xerox după actele de identitate titular și reprezentant legal din care rezultă adresa de domiciliu; 
 - extras C.F. nu mai vechi de 30 zile;
- cartea de identitate auto a mijlocului de transport aflat în proprietatea/coproprietatea solicitantului, după caz;
- adeverință din care să rezulte gradul handicapului solicitantului;
 - documentul legal din care să rezulte calitatea de reprezentant legal al persoanei îndreptățite .
	 (2) Modelul cererii este prevăzut în Anexa nr. 20/A.


Art. 4.
Reducerea la plata impozitului se aplică pe baza documentelor justificative valabile la data de 31 decembrie a anului fiscal anterior şi, respectiv, în funcţie de luna în care acestea au fost depuse la organul fiscal local în cazul celor care nu au beneficiat de scutire în anul fiscal anterior, începând cu luna următoare.

Art. 5
1. Persoana care beneficiază de reducere la plata impozitului pe clădiri şi teren are obligaţia ca ulterior acordării reducerii să aducă la cunoştinţa organului fiscal orice modificări intervenite faţă de situaţia existentă la data acordării reducerii. 

1. Înştiinţarea organului fiscal se face în termen de 30 de zile de la data apariţiei oricăror modificări ale situaţiei existente la data acordării reducerii. Reducerea va înceta cu data de 1 ianuarie a anului următor celui în care au intervenit modificările.

1. Neanunţarea modificărilor intervenite conduce la ridicarea facilității începând cu data de 1 ianuarie a anului în care au intervenit modificările. 

